Saudi-Arabien

S Königriich **Saudi-Arabie** (arabisch المملكة العربية السعودية) isch än absoluti Monarchii in Vorderasie. Dr absoluti Herrschr isch dr Kronprinz Mohammed bin Salman Al Saud, bekannt au untr dr Abkürzig MBS. Saudi-Arabie ligt uf dr Arabische Halbinsle und gränzt im Norde an Jordanie, dr Irak und Kuwait, im Süde an Jemen und Oman, im Oschte an die Vereinigte Arabische Emirat, im Weschde an s Roote Meer und im Oschde an Persische Golf. 

Dr Islam spiilt in Saudi-Arabie ä ganz zentrali Rolle. D'Saudi sind Sunnitè, und s öffentlige Religionsbild im Land isch bsundrs stränggläubig und islamisch-konservativ, ultra-orthodox (Salafite). Die beide heiligschte Örter vom Islam, d Kaaba in Mekka und s Grab vom islamische Prophet Mohammed in Medina, liige in Saudi-Arabie. S'Wuchenendi isch am Donnschdig und Friitig, so isch dr Donnschdig deilwiis ä Ruhedag und dr Friitig ä komplette Ruhedag. Im Königriich gültet noch em Artikel 2 vo siiner Grundordnig die islamischi Ziiträchnig.

## Natur- und Verwaltigsregionè
Im Weschtè vo dr Arabischè Halbinsle git’s e schmale Küschtèstreife *(Tihamah)* hinter däm e steili Gebirgsstuèfe liggt. Si bildet e Bärgketti, wo im Südè in dr Provinz AZIR bis zu 3000 Meter hoch isch. Hinter derè Gebirgsstuèfe liggt s’große Zentralplateau, wo sich über rund 1000 Kilometer gegè Oschte langsam zu dr Küschtè vom Arabische Golf absänggt. Im Zentralplateau sind großi Wièschtenè, im Nordè di übr 100.000 Quadratkilometer großi *Nafud*. Aber au einigi kleineri Flüss und flachi Seè gits im Zentralplateau, und mache sogar Landwirtschaft möglich. Di gröschte Sandwièschtenè sind im Südoschte von Saudi-Arabie in dr Provinz ASH SHARQIYAH (=Ostregion).

Guèt usbauti Autobahne verbinde di zentrale Provinze RIAD, QASIM und HA'IL mit de wichtigste Verwaltigs- und Handelszäntre *Riad* (Landeshauptstadt), *Buraida* (Universitetsstadt), *Ha'il* (Provinzhauptstadt) und *Jubbah* (Landwirtschaft und Aabau vo Dattle). Qasim und Ha'il sind beides landwirtschaftlich wichtigi Provinze mit große fossilè Grundwasservorkommè.  Quer drzuè verbindè Autobahne diè Zäntrè mit dè touristisch wichtige Provinzè am Roote Meer, MEKKA und MEDINA, mit de gliichnamigè Hauptstedt. *Dschiddah* liggt in dr Provinz Mekka, isch mit 3,8 Millionè Ywooner di zweitgröschti Stadt vo Saudi-Arabie und di wichtigsti Hafestadt am Roote Meer.

## D’Hauptstadt Riad
Riad isch d’Hauptstadt vom Staat Saudi-Arabie, und au vo dr Provinz Riad. D’Stadt het 7 Millione Ywooner, d’Provinz 9 Millione. D’Stadt isch s’wirtschaftlichè, administrativè und s'kulturellè Zentrum vom Land. Au mehreri Universitetè, Museè und historischi Baudenkmäler git’s. In Riad sind au di saudischi Regièrig und s’Parlamänt, alli staatlichè Behördè und di meischtè usländischè Botschaftè. Riad isch au historisch scho immer e wichtige Durchreiseort in Arabiè gsi, und isch sit dr Unabhängigkeit vo Saudi-Arabie im Yoor 1932 Hauptstadt.

## Projekt ''Saudi Vision 2030''
Dr Kronprinz MBS will bis zum Yoor 2030 übr zwanzig Giga-Projekt mit Koschte vo mehrerè hundert Milliarde Dollar verwirklichè. Di bekannteschtè sind:

NEOM, è linièförmigi futuristischi Stadt für 500 Milliarde Dollar

DIRIYAH, è Freylièchtmuseum für 64 Milliarde Dollar by Riad. Dr MBS plant s’ Giga-Projekt Diriyah bis im Yoor 2027 fertig z’stellè. Es isch für dè Herrscher MBS eins vo de wichtigstè Projekt, denn do isch au di ehemaligi Hauptstadt vo dr erschtè saudischè Dynastii, also dr Geburtsort vom Königriich. Und es isch au e UNESCO-Weltkulturerb. Uf erè Flächi vo 11 Quadratkilometr wärde vili  Milliarde Dollar investiert. In nur 15 Autominutè chunt mè vom Zäntrum vo Riad noch Diriya. Es wird è Turischtèzäntrum mit luxuriöse Hotel, Restorant und Unterhaltigszäntrè gää. Es sind au 4 Museè, und e neui Universitet plant. Me hofft, dass im Yoor 2030 rund 30 Millionè Bsuèchr pro Yoor do anè chömmè, um diè neu bauti “historischi Stadt im Freilièchtmuseum Diriyah” zbewundere.

NCVC: Nazionals Zäntrum für Vegetationsentwigglig und gegè Wièschtebildig. S'Zäntrum isch im März 2019 vom Umwältministerium gründet worde. In dr Oasèregion Buraida (Provinz Al Qasim) sind uf erè Flächi vo 28 Quadratkilometr durchs NCVC jetzt scho 1 Million Bäum pflanzt worde. In de nächstè Yoor sölle mit dr Saudi-Green Initiativè sogar 1 Milliarde Bäum pflanzt wärde.

## Galerii

Datei:JUBBAH 16.jpg|mini|Autobahn durch d’Nafud-Wièschti, vo Ha’il richtig d'Oasestadt Jubbah
Datei:Hafen von dschidda, fahnenmast.JPG|mini|Bligg uf Dschiddah am Roote Meer vom Container-Haafè us
Datei:King Abdullah Financial District 184701.jpg|mini|Dr King Abdullah Finanz-Distrikt in Riad wird jedes Yoor no größer
Datei:Diriyah 8.jpg|mini|links|Ygang zum Freylièchtmuseum Diriyah by Riad
Datei:Diriyah3.jpg|mini|rechts|Strooß im Freylièchtmuseum Diriyah, Riad
Datei:Diriyah.jpg|mini|links|im Freylièchtmuseum Diriyah gits nur wenigi originali Usgrabigsstellè
Datei:Diriyah7.jpg|mini|rechts|Rekonstruktion vom ènè Zièhbrunnè in Dyriah
Datei:Diriyah5.jpg|mini|links|Blick auf das neu uffbauti “alte” Diriyah
Datei:Buraida desertification 01.jpg|mini|Ygang zum Nazionale Zäntrum gegè Wièschtebildig, südlich vo Buraida,
Datei:Buraida desertification 05.jpg|mini|Gwächshuus mit Pflanzè wo spööter in d’Wièschti gsetzt und bewässerèt wärde
Datei:Buraida desertification 09.jpg|mini|Wasserleitigè in dr Wièschti für Dröpflibewässerig vo neu gsetztè Pflanze
Datei:Buraidah.jpg|mini|Bligg uff Buraida mit em Wasserturm, Region Al-Qasim
Datei:Date City in Buraidah 8.JPG|mini|Dattlemäärt in Buraida
Datei:Buraida desertification 16.jpg|mini|Stadtpark vo Buraida, Region Al-Qasim
Datei:JUBBAH 01.jpg|mini|Wägwiiser zum UNESCO-Wältnaturerb Jubbah
Datei:JUBBAH 12.jpg|mini|Bligg übr d’Nafud-Wièschti bym UNESCO-Wältnaturerb Jubbah
Datei: JUBBAH 15.jpg|mini|Gästehuus im ènè Wièschtèzält
Datei:JUBBAH 05.jpg|mini|Empfangsraum im ènè Privaathuus
Datei:Buraida desertification 02.jpg|mini|Mitte in dr Wièschti git's au See, so in dr Region Qasim


## Literatur
* Hussein Hamza Bindagji: *Atlas of Saudi Arabia*. Oxford University Press, Oxford 1378 A. H. / 1978 A.D., ISBN 0-19-919101-8.
* Helmuth Blume: *Saudi Arabien*. Horst Erdmann Verlag. Tübingen Basel. 1976.
* Hans Karl Barth, Konrad Schliephake: *Saudi Arabien* in der Reihe „Perthes Länderprofile“, Klett-Perthes, Gotha und Stuttgart. 1998.
* Robert Baer: *Sleeping With The Devil: How Washington Sold Our Soul for Saudi Crude*, Crown, 2003, ISBN 1-4000-5021-9.
* Gold, Dore: *Hatred's Kingdom: How Saudi Arabia Supports the New Global Terrorism*, Regnery Publishing, Inc. 2004, ISBN 0-89526-061-1.
* Sandra Mackey: *The Saudis: Inside the Desert Kingdom*, Houghton Mifflin, 1987, ISBN 0-395-41165-3.
* Pascal Ménoret: *The Saudi Enigma: A History*, Zed Books, 2005, ISBN 1-84277-605-3.
* al-Rasheed, Madawi, *A History of Saudi Arabia*, Cambridge University Press, 2002, ISBN 0-521-64335-X; Second edition: Cambridge University Press, Cambridge 2010 ISBN 978-0-521-76128-4 (hardback) und ISBN 978-0-521-74754-7. (paperback)
* Madawi Al-Rasheed: *Contesting the Saudi State. Islamic Ideas from a New Generation*, Cambridge University Press, Cambridge 2007 ISBN 978-0-521-85836-6.
* Madawi Al-Rasheed: *Kingdom without Borders. Saudi Arabia's Political, Redligious and Media Frontiers, Columbia University Press, New York 2009 ISBN 978-0-231-70068-9.*
* Matthew R. Simmons, *Twilight in the Desert: The Coming Saudi Oil Shock and the World Economy* 2005, ISBN 0-471-73876-X.
* Guido Steinberg: *Saudi-Arabien. Politik Geschichte Religion*, München: C.H. Beck 2004, ISBN 3-406-51112-0.
* *Who's who in the Saudi Arabia 2006.* Asia Pacific Infoserv, Sydney 2006.
* Alexei Vassiliev: *The History of Saudi Arabia*. New York University Press, New York 2000, ISBN 0-8147-8809-2.
* Joseph A. Kechichian: *Legal and Political Reforms in Saudi Arabia*.  Routledge Chapman & Hall, 2012. ISBN 978-0-415-63018-4

## Weblingg

* 
* Saudi Arabia Information Resource, Saudischs Kultur- und Informationsministerium
* Länder- und Räiseinformatione vom Uuswärtigen Amtes
* Länderprofil vom Statistische Bundesamt
* Dütschi Botschaft z Riad

## Äinzelnochwiis